Unemployment: ডিসেম্বরে সর্বোচ্চ দেশের বেকারত্বের হার

নয়াদিল্লি: ফের বাড়ল বেকারত্বের হার। দেশে ডিসেম্বর মাসে বেকারত্বের হার বে়ড়ে হল ৮.৩০ শতাংশ। রবিবার সেন্টার ফর মনিটারিং ইন্ডিয়ান ইকনমি (CMIE)-র পরিসংখ্যান অনুযায়ী ডিসেম্বর মাসে দেশে বেকারত্বের হার  হয়েছে ৮.৩০ শতাংশ। নভেম্বর মাসে এই হার ছিল ৮ শতাংশ। সিএমআইই সূত্রে জানা গিয়েছে, গত ১৬ মাসে এই বেকারত্বের হার সর্বোচ্চ। স্বাভাবিকভাবেই কেন্দ্রীয় সরকারকে এই পরিসংখ্যা চাপে রাথছে।

পরিসংখ্যা আরও বলছে, জিসেম্বর মাসে এই বেকারত্বের হার দেশের শহরগুলিতে ৮.৯৬ শতাংশ থেকে বেড়ে ১০.০৯ শতাংশ হয়েছে। যদিও গ্রামাঞ্চলে এই বেকারত্বের হার সামান্য কমেছে। গত নভেম্বর মাসে গ্রামাঞ্চলে বেকারত্বের হার ছিল ৭.৫৫ শতাংশ। কিন্তু ডিসেম্বরে সেই হার কমে ৭.৪৪ শতাংশ হয়েছে। যদিও এই পরিসংখ্যা ভালো নয় বলে জানিয়েছে ওই সংস্থা।

আরও পড়ুন:Joka-Taratala Metro: আজ থেকে চাকা গড়াবে জোকা-তারাতলা মেট্রোর

তবে সমীক্ষায় একটি বিষয়ে আশার আলো দেখা গিয়েছে। সমীক্ষা বলছে, দশের শ্রমিকেরা বড় সংখ্যায় কারখানার কাজে যুক্ত হচ্ছেন। যেখানে ডিসেম্বর মাসে দেশে বেকারত্বের হার বেড়েছে, ঠিক সেখানেই ওই মাসেই শ্রমিকদের কারখানায় অংশগ্রহণের হার ৪০.৪৮ শতাংশ হয়েছে। এই হার ২০২২ সালের জানুয়ারি মাসের পর সব থেকে বেশি। মূলত মুদ্রাস্ফীতি এবং বেশি সংখ্যক মানুষের চাকরিমুখী প্রয়াস বেকারত্বের হারকে আরও বাড়িয়ে দিয়েছে বলে জানাচ্ছে এই সমীক্ষা